县，在任均徭役，清粮亩，禁势豪不得兼并，积羡以修水口阁，补贫士之不能输将者嘉禾。陋例县官考成，市商皆有馈赆，应祥耻之，一概却之而俗变。课士则达官巨公连牍荐，俱争冠军，翔语之曰：已有先得者矣。询荐者何人？则曰：嘉善知县谢某也。其情状如此，所得士如钱士升、魏大中、虞廷陛皆为世名臣。解任日，舟轻如叶不能渡长江，命家人载石其上。行取入京，以恬淡得南铨。神庙特命入北铨。先时掌选，门如市，公设水缸于署，一切书札尽投其中。廉操着闻，晋南京太常寺少卿、大理寺右少卿、太常寺卿，升山西巡抚。魏珰煽虐，以魏大中为翔门墙，曾疏荐之